Ula deg tullist «I leḥq-iw anda-t?», tamarut tessemres isem am “Asirem” akked “Tafsut”, isem-a d “Tafat”. D tayemmat i d-yettalsen deg uḍris-a, tettwali deg yelli-s afud i wakken ad tkemmel tudert-is i ttwaqecmen imi deg tallit ideg tedder, tameṭṭut ur tsɛi ara awal neɣ azref iwakken ad temmeslay, xas akken ẓẓayit wussan fell-as maca tessram ad tbin tafat, ad yesfeḍ ṭṭlam i yedlen tameṭṭut, tessaram ad tbeddel teswiɛt ɣef tmeṭṭut s umata.